
ประกาศองค์การบริหารส่วนตำบลบางมะเดื่อ

เรื่อง   แผนการดำเนินงานองค์การบริหารส่วนตำบลบางมะเดื่อ
ประจำปีงบประมาณ พ.ศ.๒๕๖๑ เพิ่มเติมและเปลี่ยนแปลง ฉบับที่ ๑
------------------------------------------------------------
 

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘  แก้ไขเพิ่มเติม (ฉบับที่ ๒) พ.ศ.๒๕๕๙ กำหนดองค์กรปกครองส่วนท้องถิ่นจัดทำแผนการดำเนินงานให้จัดให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี  งบประมาณรายจ่ายเพิ่มเติม  งบประมาณจากเงินสะสม  หรือได้รับแจ้งแผนงานและโครงการจากหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณ นั้น  
    
องค์การบริหารส่วนตำบลบางมะเดื่อ  จึงประกาศใช้แผนการดำเนินงานประจำปีงบประมาณ  พ.ศ.๒๕๖๑  เพิ่มเติมและเปลี่ยนแปลง ฉบับที่ ๑  ตั้งแต่บัดนี้เป็นต้นไป  หากประชาชนสนใจขอดูแผนการดำเนินงานดังกล่าวให้ติดต่อได้ที่ สำนักปลัด องค์การบริหารส่วนตำบลบางมะเดื่อ หรือสอบถามทางโทรศัพท์ หมายเลข ๐-๗๗๔๔-๓๐๓๔  ในวันเวลาราชการ หรือทางเว็บไซต์  www.bangmadua.go.th  

ประกาศ  ณ  วันที่  ๒๐  เดือน  เมษายน    พ.ศ.๒๕๖๑
  (นายสิทธิพงษ์  ปานดี)

  นายกองค์การบริหารส่วนตำบลบางมะเดื่อ
